FAMAS

AngFilipino Academy of Movie Arts and SciencesoFAMASang pinakamatandang tagapaggawad-parangal sa mga pinakamahusay na aspeto ngpelikulangPilipino. Isa itong organisasyon na binubuo ng mga premyadong mga manunulat at kolumnista ng pelikula.  Ang FAMAS ang tagapaggawad ng prestihiyosong FAMAS Award of Merit, na mula 1952 hanggang 1982 ay ang katugma ng Oscar saAmerika.
Ang taunang paggawad ng FAMAS Award ay isa mga tanyag na tagagawad sa kagalingang pampelikula sa Pilipinas. Ang iba pang may pantay na prestihiyo ay kasama ang Gawad Luna Awards (Film Academy of the Philippines), ang Gawad Urian (Manunuri ng Pelikulang Pilipino), at ang Gawad Star para sa Pelikula at Telebisyon sa pamamagitan ng Philippine Movie Press Club. Ang manalo sa lahat ng apat na mga parangal sa isang kategorya para sa parehong obra ay itinuturing bilang isang panaloh "Grand Slam".
Ang FAMAS ay binubuo ng mga tagapamahayag, mga pampelikulang manunulat at ilang manunulat na nanalo na ng Gawad Palanca. Ang korporasyon ay naglalayong gawaran ng parangal ang mga pelikula at artisan na nagpakita ng pagkamalikhain at kahusayan sa iba't ibang aspeto ng paggawa ng pelikula. Ang FAMAS ay itinatag noong 1953 ng mga manunulat na sina Atty. Flavio G. Macaso , Vic Generoso, Mario Mijares Lopez, Paulo Dizon, Amado Yasoma at Eddie Infante bilang reaksiyon sa kauna-unahang tagapaggawad-parangal sa Pilipinas, ang Maria Clara Awards. Ang reaksiyon na naganap ay base sa opinyon ng madla na ang Maria Clara ay di masyadong kapani-paniwala dahil karamihan ng mga bumoto dito ay mga manunulat lamang. Dahil sa akusasyong ito, humiwalay ang mga manunulat at itinatag ang FAMAS. Nang maitatag ang FAMAS ay siya namang tumiklop ang Maria Clara.
Ang orihinal na pangalan ng FAMAS ay Academy of Motion Picture Arts and Sciences of the Philippines, ngunit tumanggi naman ang AMPAS (taga-gawad ng Oscars) ng Amerika dahil panggagaya ito sa kanilang pangalan. Upang magkaroon ng pangalan, iminungkahi ni Jaime de la Rosa na dapat ay FAME ang ngalan ng korporasyon. Iminungkahi naman ni Rosa Rosal na dapat ay Filipino ang ngalan, kaya naman upang gawing mala-Tagalog ang salitang FAME, ginawa itong FAMAS. Si Rosa Rosal ang naging modelo para sa ngayon ay pinagpipitaganan at hinahangad na FAMAS Award.
Ang FAMAS ay naggagawad ng kanilang mga parangal sa tinatawag na Gabi ng Parangal, kung saan iniluluhog sa mga nanalong artista, direktor at artisan ang labing-walong FAMAS Awards para sa mga sumusunod na kategorya:
Noong mga nakaraang taon, kasama din ang mga kategoryang Best Short Film at Best Featurette sa mga ginagawaran ng prestihiyosong FAMAS Award.
Bukod sa FAMAS Award of Merit ay iginagawad din ng FAMAS ang mga sumusunod na gawad: Atty. Flavio G. Macaso Memorial Award, Lou Salvador Memorial Award, German Moreno Youth Achievement Award, Dr. Jose Perez Memorial Award, Lifetime Achievement Award, Presidential Award, Hall of Fame, Circle of Excellence, Huwarang Bituin ng FAMAS and Golden Artist Award. Sa mga nakaraang taon ay iginawad at itinigil ng FAMAS ang mga sumusunod na gawad: Dr. Ciriaco Santiago Memorial Award, Gregorio Valdez Memorial Award, Bukas Palad Award, Mula Noon Hanggang Ngayon Award at International Prestige Award of Merit.
Narito ang listahan ng mga nagwagi sa FAMAS mula 1952 hanggang sa kasalukuyan: